ΓΡΑΠΤΗ ΕΡΩΤΗΣΗ E-3136/01

υποβολή: Mark Watts (PSE) προς την Επιτροπή

(14 Νοεμβρίου 2001)

Θέμα: Η καταβολή των επιστροφών κατά την εξαγωγή ζώντων βοοειδών

Στις 25 Οκτωβρίου 2001 το Κοινοβούλιο ψήφισε να διαγραφεί από το προϋπολογισμό του 2002 η καταβολή επιστροφών κατά την εξαγωγή για ζώντα βοοειδή προοριζόμενα για σφαγή ή για αναπαραγωγή, τα οποία εξάγονται από την ΕΕ σε τρίτες χώρες. Αυτή η εμπορία επιδοτήθηκε πέρυσι από τον Ευρωπαίο φορολογούμενο με ποσά ύψους 58 εκατ. και αφορούσε πάνω από 300 000 ζώα.

Επιπλέον, η γερμανική κυβέρνηση ζήτησε να διεξαχθεί συζήτηση στο Συμβούλιο Υπουργών Γεωργίας στις 23 Οκτωβρίου για την κατάργηση των επιστροφών κατά την εξαγωγή για τα ζώντα βοοειδή που εξάγονται από την ΕΕ σε τρίτες χώρες για σφαγή. Η Γερμανία εξήγαγε πέρυσι 76 204 ζώα για σφαγή σε τρίτες χώρες, δηλαδή περισσότερα από κάθε άλλο κράτος μέλος. Αυτή η συζήτηση αναβλήθηκε για μελλοντική συνεδρίαση του Συμβουλίου.

Με δεδομένο ότι στις 6 Απριλίου 2001 ο Επίτροπος David Byrne δήλωσε: Πιστεύω ότι πρέπει να περιορίσουμε στο απολύτως αναγκαίο τη μεταφορά ζώων σε μεγάλες αποστάσεις, εξακολουθεί να θεωρεί η Επιτροπή ότι οι επιστροφές κατά την εξαγωγή πρέπει να συνεχίσουν να καταβάλλονται για ζωντανά βοοειδή που εξάγονται από την ΕΕ σε τρίτες χώρες·

Απάντηση του κ. Fischler εξ ονόματος της Επιτροπής

(7 Ιανουαρίου 2002)

Κατά την πρώτη ανάγνωση του προσχεδίου του προϋπολογισμού για το έτος 2002, το Κοινοβούλιο ενέκρινε πράγματι μείωση του κονδυλίου που αφορά τις επιστροφές για τον τομέα του βοείου κρέατος, ύψους 58 εκατ. ευρώ. Το ποσό αυτό αντιστοιχεί στο μερίδιο των επιστροφών για την εξαγωγή όλων των βοοειδών (αναπαραγωγής και κρεατοπαραγωγής).

Στις 20 Νοεμβρίου 2001, το Συμβούλιο ασχολήθηκε με το θέμα της επιστροφής για τα βοοειδή κρεατοπαραγωγής.

Προκειμένου να βελτιωθούν οι συνθήκες μεταφοράς των ζώων, η Επιτροπή προβλέπει τηνποβολή στο Συμβούλιο πρότασης για την τροποποίηση της οδηγίας αριθ. 91/628/ΕΟΚ του Συμβουλίου της 19ης Νοεμβρίου 1991 σχετικά με την προστασία των ζώων κατά τη μεταφορά και τροποποιητική των οδηγιών αριθ. 91/425/ΕΟΚ και 91/496/ΕΟΚ(1). Σε αναμονή νέας γνωμοδότησης της Επιστημονικής Επιτροπής για την Υγεία και την Καλή Διαβίωση των Ζώων, που αναμένεται κατά το τέλος του 2002, θα ήταν δυνατόν να προβλεφθεί επανακαθορισμός των χρόνων μεταφοράς και των ποσοστών φόρτωσης.

Η Επιτροπή συμμερίζεται τη γνώμη του Συμβουλίου, η οποία διατυπώνεται στο ψήφισμά του της 19ης Ιουνίου 2001(2). Όντως, το θέμα της καλής διαβίωσης των ζώων δεν θα ήταν δυνατόν να αντιμετωπιστεί μεμονωμένα αλλά πρέπει να τίθεται στο γενικότερο πλαίσιο του τομέα.

Το Κοινοβούλιο, κατά τη σύνοδό του της 14ης Νοεμβρίου 2001,ιοθετώντας το ψήφισμα, με το οποίο εγκρίνει την έκθεση της επιτροπής του της αρμόδιας για τη γεωργία και την περιφερειακή ανάπτυξη καθώς και της επιτροπής για το περιβάλλον, τη δημόσιαγεία και την πολιτική για τους καταναλωτές, καλεί, μεταξύ άλλων, την Επιτροπή να καταργήσει το ταχύτερο δυνατό την καταβολή εισφορών για τα ζώα κρεατοπαραγωγής. Αυτό δείχνει επίσης ότι το Κοινοβούλιο δεν κρίνει σκόπιμο το χειρισμό τηςπόθεσης αυτής κατά

τρόπο μεμονωμένο, χωρίς να λαμβάνονταιπόψη άλλες παράμετροι που αφορούν τον τομέα της κτηνοτροφίας. Εξάλλου, με βάση την εμπειρία του παρελθόντος, δεν είναι ρεαλιστικό να θεωρείται ότι οι χώρες που αποτελούν παραδοσιακούς εισαγωγείς ζώων κρεατοπαραγωγής θα μεταβάλλονταν σε εισαγωγείς κρέατος σε περίπτωση κατάργησης της εν λόγω επιστροφής. Λαμβανόμενηςπόψη της προσφοράς στη διεθνή αγορά, οι χώρες αυτές θα επαναπροσανατολίζονταν προς άλλες χώρες εξαγωγής των ζώων αυτών.

Η Επιτροπή θεωρεί ότι έχει προτεραιότητα η αυστηρή εφαρμογή τωνφιστάμενων στον τομέα της καλής διαβίωσης των ζώων νομοθετικών διατάξεων. Επίσης, για τους ίδιους λόγους, είναι αναγκαίο να ενισχυθούν ορισμένοι όροι ελέγχου οι οποίοι εξασφαλίζουν καλύτερα τις συνθήκες κατά τη μεταφορά των ζώων αυτών καθώς και τις κυρώσεις σε περίπτωση παραβάσεων. Για το θέμα αυτόφίστανται σε εξέλιξη διάφορες πρωτοβουλίες.

(1) ΕΕ L 340 της 11.12.1991.

(2) ΕΕ C 273 της 28.9.2001.